Escacena del Campo

Escacena del Campo estas municipo de Hispanio, en la provinco de Onubo, regiono de Andaluzio.

 Loĝantoj 
La loĝantoj nomiĝas Escaceneros. La censita populacio en 2010 estis de 1.996 loĝantoj kaj la denseco estas de 14,68 loĝ/km².

 Situo 
Escacena del Campo estas situa en la okcidenta parto de Andaluzio en la komarko aŭ distrikto Graflando (Onubo) en la plej orienta parto de la provinco de Onubo, je altitudo de 173 m; je 61 km el Onubo, provinca ĉefurbo. La areo de ties teritorio estas de 136 km². La geografiaj koordinatoj estas 37º 24' N, 6º 23' Ok.

La kerna domaro de Escacena del Campo, ĉe la limo provinca kun Sevilo, troviĝas sur eta monteto kiu hegemonias super la kamparo. La municipa teritorio prezentas neregulan formon, mallarĝan kaj longecan, kun preskaŭ 40 km de norde suden. Limas norde kun El Madroño; oriente, kun Aznalcóllar, Sanlúcar la Mayor kaj Castilleja del Campo; sude, kun Chucena kaj Manzanilla; okcidente, kun Paterna del Campo kaj Berrocal.

 Ekonomio 
Agrikulturo (cerealoj kaj olivujoj) kaj brutobredado. Norde de la teritorio estas montoj; plej granda parto de la municipa teritorio estas de agrikulturo sen irigacio, sed estas iom da irigacio ĉe hortoj ĉe rojoj.

 Historio 
Estas restaĵoj de 2a jarmilo a. K. de civilizacio ankoraŭ ne uzanta metalojn. Sed estas restaĵoj ankaŭ de antaŭromia epoko nome de la imperio de Tartezo kun uzado de arĝento, kupro kaj plumbo (Blanco A., kaj Rothemberg, B., 1982) kaj de la fenicoj. De la epoko de Romia Imperio estas multaj restaĵoj, nome dulingvaj moneroj kun literoj kaj latinaj kaj punikaj kaj akvedukto kiu ligis kun grava ĉesevila urbo nome Italica. Estas ankaŭ restaĵoj de islama epoko (Al Andalus). Tiuj ĉiaj restaĵoj troviĝas en du diferencaj kernoj kiuj hegemoniis laŭvice unu post la alia.

La konkero de la Tejada araba (kerno de restaĵoj) okazis en 1253 dum regado de la reĝo de kastilia Alfonso la 10-a, kaj ekformis parton de la urbo de Sevilo. Jam en 1541 Escacena havis 350 "vecinos", 500 en 1575, tio estas reala populacio de preskaŭ 2.500 loĝantoj. En la 16a jarcento la vilaĝo havis 5 preĝejojn kaj 2 monaĥejojn.

En 1833 dum la kreado de la nuna sistemo de provincoj, Escacena ekapartenis al la provinco de Onubo kaj ĉesis la rilato al Sevilo.

 Vidindaĵoj 
 Arkeologiaj restaĵoj de Tejada.
 Preĝejo de la 16a jarcento kun retsoj de iama araba moskeo.
 Fontoj
 Stacidomo de stilo novmudeĥaro de fino de la 19a jarcento.

 Vidu ankaŭ 
 Escacena (stacidomo)

 Eksteraj ligiloj 
 Escacena del Campo - Sistemo de Informaro Multiteritoria de Andaluzio
 Municipo de Escacena del Campo

 Notoj 


Kategorio:Municipoj de la provinco de Huelva